પછી બંનેનું થતું મિલન, ગાંધર્વ લગ્ન, લગ્ન કર્યા બાદ ચંદ્રસેનનું યાત્રા નિમિત્તે આગળ વધવું, ચતુર માના દ્વારા લગ્ન નિમિત્તનો પત્ર લેવાવો, ચંદ્રાવતીનું સગર્ભા બનવું, ગુસ્સે થયેલા રાજા દ્વારા ચંદ્રાવતીને જંગલમાં છોડી આવવા પ્રધાનને આજ્ઞા, દયાવાન પ્રધાન દ્વારા ચંદ્રાવતીને પોતાના ઘરે રાખવી, ત્યાં પુત્રને જન્મ, યાત્રાએ નીકળેલા ચંદ્રસેનનું રાજસંઘ રાજાની નગરીમાં પહોંચવું, રાજસંઘ રાજા દ્વારા પૂર્વેનો બદલો લેવા ચંદ્રસેનને કેદ કરવો, મૃત્યુદંડનું ફરમાન, રાજકુમારી નિધિનંદનીનું ચંદ્રસેનના પ્રેમમાં પડવું, રાજા દ્વારા કરાવાતા બંનેના લગ્ન, ચંદ્રસેનને ચંદ્રાવતીની યાદ આવવી, સેના લઈ શ્રમેલા પાટણ પહોંચવું, રાજાને કહેવડાવ્યું : ‘જોર હોય તો યુદ્ધ કર અથવા તો તારી પુત્રી પરણાવ’, પુત્રી ચંદ્રાવતીને જંગલમાં મોકલવા બદલ રાજાનો પશ્ચાતાપ, પ્રધાન દ્વારા સમગ્ર ઘટનાનો ઘટસ્ફોટ, ચંદ્રાવતી પ્રધાનના ઘરે હોવાથી રાજાનું ખુશ થવું, ચંદ્રસેન અને ચંદ્રાવતીનું મિલન, અંતે બંને પત્નીઓ અને પુત્રને લઈને શ્રીહઠનગર પાછો ફરે છે.